Коломбо

Коломбо (лат-га. Colombo; син. කොළඹ; там. கொழும்பு) — Шри Ланка улсын хуучин нийслэл, хамгийн том хот. Хот арлын өрнөд төв эрэгт байдаг. 750 мянган хүнтэй. Хүй дүүргийн хамт хотын бөөгнөрөлд 5.6 сая хүн багтдаг. Нэр «Коломбо» нэр нь португал латин үсгээр 1505 онд Colombo гэж бичсэнээс олон улсад тархсан. Португал нэрийг Шри Ланка нутгийн синхал хэлний කොලොන් තොට колон тхота (Келани голын боомт) гэсэн үгнээс гаралтай гэдэг. Мөн синхал хэлний කොල-අඹ-තොට кола-амба-тхота (манго жимсний модтой эрэг) гэсэн утгаас үүссэн гэх таамаг бий. Португалын далайчин Христофер Колумбын нэртэй төстэй. Ерөнхий 2001 оны байдлаар хүн ам нь 642,163. (Дагуул хотуудтайгаа нийлээд 2,234,289). Цейлон арлын баруун өмнөд хэсэгт, хойд өргөргийн 6°54' (6.90), дорнод уртрагийн 79°50' (79.8333)-д оршино. Химийн үйлдвэр, Шилний үйлдвэр, Арьсан бүтээгдэхүүн, гэрийн тавилга, эрдэнийн чулуу зэрэг Шри Ланкын томоохон компаниудын ихэнх нь Коломбод төвлөрдөг. Коломбо нь 2000 жилийн өмнөөс Ром болон араб, хятадтай худалдааны харилцаатай байв. Муслим худалдаачид 8-р зуунд олноор суурьшиж, Сингалын вант улсын гадаад худалдааны ихэнхийг атгаж байлаа. 16-р зуунд португалчууд ирж, халуун ногооны худалдаа эрхлэхийн тулд цайз босгосон боловч 17-р зуунд нидерландчуудад эзлэгдсэн. 1802 онд Английн колони Цейлоны нийслэл болжээ. Коломбод Коломбогийн Их Сургууль зэрэг олон их сургууль, институтууд, уран зургийн галерей, олон тооны Христос, Ислам, Будда болон Хинду шашны сүм хийдүүд байдаг. Мөн Азидаа томоохонд орох усан боомттой, Өмнөд Азидаа дэд бүтэц өндөр хөгжсөн хотуудын нэг юм. Хамтын ажиллагаа бүхий хотууд Цаг уур Цахим холбоос Эшлэл